----

----

I Informacije

Komisija

----

Menjalni tečaji eura (1)

5. januarja 2006

(2006/C 3/01)

1 euro= 

----

(1)

Vir: referenčni menjalni tečaj, ki ga objavlja ECB.

----

----

Odobritev državne pomoči v okviru določb členov 87 in 88 Pogodbe ES

Primeri, v katerih Komisija ne vloži ugovora

(2006/C 3/02)

Datum sprejetja sklepa: 

Država članica: Italija

Št. pomoči: NN 41/04

Naziv: Pomoči za preusmeritev kmetij za proizvodnjo mleka v druge gospodarske dejavnosti

Cilj: Mlekarjem, ki opustijo proizvodnjo kravjega mleka, pomagati pri preusmeritvi v druge gospodarske dejavnosti

Pravna podlaga: Legge 30 maggio 2003, n. 119 «Conversione in legge, con modificazioni, del decreto-legge 28 marzo 2003, n. 49, recante riforma della normativa in tema di applicazione del prelievo supplementare nel settore del latte e dei prodotti lattiero-caseari.».

Decreto 26 febbraio 2004«Modalità di attuazione del regime di aiuti per la riconversione delle aziende zootecniche da latte in aziende estensive ad indirizzo carne o ad indirizzo latte non bovino di cui all'art. 10, comma 21, della legge 30 maggio 2003, n. 119.»

Schema di decreto «Criteri per l'emanazione delle linee di indirizzo relative alla presentazione dei piani di riconversione delle aziende zootecniche da latte di cui all'articolo 10 commi 20 e 21 della legge n. 119/03»

Proračun: 10 000 000 EUR

Intenzivnost ali znesek pomoči: 40 % upravičenih stroškov na območjih brez omejenih možnosti (45 % za naložbe mladih kmetov v petih letih po začetku delovanja) in 50 % na območjih z omejenimi možnostmi (55 % za naložbe mladih kmetov v petih letih po začetku delovanja)

Trajanje: Ni določeno

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

----

----

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2006/C 3/03)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„ISLE OF MAN MANX LOAGHTAN LAMB“

Št. ES: UK/00340/5.4.2004

ZOP (X) ZGO ( )

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1.   Pristojna služba države članice:

2.   Vlagatelj:

(Registrirani sedež: Whitehouse, Kirk Michael, Isle of Man)

Sestava: pridelovalec ali proizvajalec/predelovalec (X) drugo ( )

3.   Vrsta proizvoda:

Sveže meso — razred 1.1

4.   Opis specifikacije:

(povzetek pogojev iz člena 4(2))

4.1   Ime: „Isle of Man Manx Loaghtan Lamb“

4.2   Opis: „Isle of Man Manx Loaghtan Lamb“ je poimenovanje za meso, pridobljeno iz plemenskih ovac „Manx Loaghtan“, ki so evidentirane pri Breed Society in so se skotile, bile gojene in zaklane na otoku Man. Meso je fino zrnato, manj maščobno in temnejše od mesa, pridobljeno iz bolj komercialnih pasem. Ima poseben, divjačinski okus. Teža neostriženega klavnega trupa je od 13 kg pri 6 mesecih do 18 kg pri 15 mesecih.

4.3   Geografsko območje: Otok Man.

4.4   Dokazilo o poreklu: Pasma izvira iz čred v prazgodovini, ki so jih s sabo pripeljali prvotni prebivalci Kelti, ali iz čred, ki so jih na otok pripeljali Vikingi.

Ovčjereja ima na otoku dolgo tradicijo. V enem najzgodnejših zapisov iz leta 1376, beremo o irskih zavojevalcih, ki so v bitki premagali prebivalce otoka Man in zasegli veliko število ovac iz Rushen Abbey. Kasnejša zgodovinska poročila omenjajo pasmo tako v zvezi z volno kot z mesom. Kot primer imamo zapis iz leta 1794, v katerem Basil Quayle piše, da so „starodavne pasme majhne in odporne, njihova običajna teža je med 5 in 8 funtov na četrtinko, meso je zlasti dobro“.

Ob koncu 18. stoletja je število pasemskih ovac „Manx Loaghtan“ upadlo, zaradi socialnih in ekonomskih razlogov, ponovno pa je ta avtohtona pasma oživela v 20. stoletju, saj je postala priljubljena pri otoških ovčjerejcih zaradi svoje prilagodljivosti na edinstvene podnebne in geografske pogoje na otoku. Ponovno zbujeno zanimanje se zrcali tudi pri potošnikih.

V skladu s Pravilnikom iz leta 2000 o identifikaciji in registraciji ovac in koz, morajo imeti vse ovce, preden so poslane v klavnice, zaščiteno označbo črede in imeti dokumentacijo z identifikacijo gospodarstva, s katerega žival odhaja, datumom premika in številom živali. Vsebuje tudi označbo črede ali posamično identifikacijsko številko, ki je dodeljena vsaki živali in jo podpiše imetnik ali zastopnik. Označbe zagotavljajo sledljivost izvora vsakega klavnega trupa v namembnem kraju.

Breed Society poleg tega izda označbe registriranim proizvajalca, ki se namestijo na ovco. Ovce gredo v klavnico z nepoškodovanimi številčnimi označbami in s spremnim listom. Po zakolu pritrdi državni ocenjevalec mesa listek s številčno označbo na klavni trup. Klavni trup je nato dostavljen k naročniku z registrirano številčno označbo proizvajalca.

Nadzorni postopki zagotavljajo stoodstotno sledljivost.

4.5   Metoda pridobivanja: Na otoku Man redijo ovce „Manx Loaghtans“ na kmetijah, ki se ukvarjajo s tradicionalnimi oblikami živinoreje. Ovcam „Loaghtans“ ugaja revnejše zemljišče, nedotaknjeno in naravno — neobdelani pašniki, bodičevje, praprot in vresišča ter se očitno razlikujejo po velikosti in zgradbi od iste pasme ovac, ki jih gojijo na rodovitnih, nižinskih pašnikih v Združenem kraljestvu. V prvih mesecih v letu se lahko dodajajo krmni dodatki, pri čemer imajo prednost doma pridelana žita. „Manx Loaghtans“ je zelo odporna pasma, ki uspeva v vlažnem, pomorskem podnebju otoka Man, četudi ostre zimske temperature niso ekstremne, pa skozi vse leto piha mrzli veter. Jagnjitev poteka med februarjem in majem brez človekovega posredovanja.

The Breed Society poleg tega izda označbe registriranim proizvajalcem, ki se namestijo na ovco. Ovce gredo v klavnico z nepoškodovanimi označbami in s spremnim listom. Po zakolu pritrdi državni ocenjevalec mesa listek s številčno označbo na klavni trup. Klavni trup je nato dostavljen k naročniku z registrirano številčno označbo proizvajalca.

Jagnjeta so zaklana v starosti med šestimi in petnajstimi meseci. Zakol se mora opraviti v klavnici na otoku, registrirani pri ES. Klavnica je državna, upravlja jo sodelujoči proizvajalec The Fatstock Marketing Association. Zaradi geografske majhnosti otoka Man, ni nobena žival oddaljena od klavnice več kot 30 minut vožnje.

Klavni trup lahko ostane v klavnici največ en teden. Trženje poteka preko Manx Loaghtan Marketing Cooperative Ltd. „Manx Loaghtan Lamb“ se prodajajo kot celi klavni trupi domačim trgovcem na debelo in se tudi izvažajo.

4.6   Povezava: Povezava z geografskim območjem je lahko prikazana takole:

Reja živali poteka na tradicionalni način na kmetijah, kjer se živali izdatno hranijo z značilnim otoškim rastlinstvom na neobdelanih pašnikih z bodičevjem in praprotjo ter na vresiščih. Zaradi dolge tradicije ovčjereje na otoku sta upravljanje čred in reja jagnjet dosegli visoko kvaliteto.

4.7   Organ, pooblaščen za preverjanje skladnosti proizvodov s specifikacijo:: 

4.8   Označevanje: Odobrena označba ZOP se uporabi na vsaki stopnji prodaje in na vsakem pakiranju, ki vsebuje proizvod.

Ob upoštevanju dejstva, da reja ovac „Manx Loaghtan“ poteka izven otoka, mora vlagatelj odobriti uporabo tega izraza na pakiranju/označevanju proizvoda, če jagnje, ki ga je proizvajalec dal na trg izven otoka, izvira iz čistopasemske ovce „Manx Loaghtan“ ter če je poreklo navedenega proizvoda jasno prikazano.

4.9   Nacionalne zahteve: —

----

(1)  Evropska komisija – Generalni direktorat za kmetijstvo – Enota za kakovost kmetijskih proizvodov – B-1049 Bruselj.

----

----

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2006/C 3/04)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„BATATA DE TRÁS-OS-MONTES“

št. ES: PT/00217/10.12.2001

ZOP ( ) ZGO (X)

Ta povzetek je napisan zgolj z namenom informiranja. Vsi zainteresirani za podrobnejše informacije, in zlasti proizvajalci zadevnih ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1.   Pristojna služba države članice:

2.   Vlagatelj:

Sestava: proizvajalec/predelovalec (X) drugi ( )

3.   Vrsta proizvoda:

Razred 1.6.: Sadje, zelenjava in žito (v nespremenjenem ali predelanem stanju)

4.   Specifikacija:

(Povzetek pogojev iz člena 4(2)):

4.1.   Ime: „Batata de Trás-os-Montes“

4.2.   Opis: Batata de Trás-os-Montes je gomolj rastline Solanum tuberosum L. iz družine Solanaceae, splošno znane kot krompir, ki se goji pod posebnimi kmetijsko-okoljskimi pogoji, v planinah in dolinah Trás-os-Montes. Kultivarji, ki se uporabljajo: Desiree, Kennebec, Jaerla in Atlantic. Gomolji so približno valjaste oblike in se razlikuje glede na sorto, so pa homogeni znotraj vsake sorte in serije. Lupino sestavlja plast plutastih svetlih celic, od umazano bele do kostanjevo rdeče. Če se gomolj prereže, je vlažen, rumenkasto-bel, enovit in brez očes. Zunaj ima plutasto lupino, večinoma nekoliko temnejšo (svetlo rožnato ali rdečkasto) kot znotraj. Zaradi kmetijsko okoljskih pogojev v Trás-os-Montes in zlasti zaradi tople zemeljske plasti zaradi gnojenja, ima Batata de Trás-os-Montes prijeten, zelo značilen in nekoliko sladek okus, podobno prijeten vonj po zemlji, in v primerjavi z drugim krompirjem, nadpovprečno visoko vsebnost škroba, ki predstavlja povprečno 78 % suhe snovi.

4.3.   Geografsko območje: Zaradi zemeljskih in klimatskih zahtev, organoleptičnih lastnosti in uporabljenih sort, znanja domačinov in poznavanja lokalnih postopkov, ki so jih vedno dosledno upoštevali je geografsko področje proizvodnje, predelovanja in embaliranja Batata de Trás-os-Montes naravno omejeno na gore in doline Trás-os-Montes, ki zajema občine Boticas, Bragança, Chaves, Macedo de Cavaleiros, Montalegre, Valpaços, Vila Pouca de Aguiar in Vinhais, dalje občine Carvas, Fiolhoso, Jou, Palheiros, Valongo de Milhais in Vilares v občini Murça, župnijah Pópulo, Ribalonga in Vila Verde v občini Alijó, župnijah Aguieiras, Bouça, Fradizela, S. Pedro Velho, Torre de D. Chama, Vale de Gouvinhas in Vale de Telhas v občini Mirandela, župnijah Agrobom, Gebelim, Pombal, Saldonha, Sambade, Soeima in Vales v občini Alfândega da Fé, in župnijah Argozelo, Carção, Matela, Pinelo in Santulhão v občini Vimioso.

4.4.   Dokazilo o poreklu: Na regijo ni vezana le aroma, temveč celotni proizvodni postopek s posebnim nadzornim sistemom in se zaključi z dajanjem certificiranih oznak na embalažo, kar omogoča popolno sledljivost proizvoda. Zaradi evidenc o proizvajalcih in embalirnih mestih je mogoče vsak trenutek ugotoviti poreklo, sorto in zahtevane količine, uporabljen način embaliranja, številke na certifikacijskih oznakah in namembno mesto pakiranja.

4.5.   Metoda pridobivanja: Metoda pridobivanja se dalj časa ni bistveno spremenila. Krompir pridelujejo največ tri zaporedna leta na istem zemljišču, bodisi ekstenzivno (v tem primeru se sadi krompir v kolobarjenju z žitom ali drugimi letnimi poljščinami) ali intenzivno (tj. na vrtovih v kolobarjenju z zelenjavo ali koruzo). Odločilno je gnojenje tal pozimi. Zato se uporabljajo naravne organske snovi, kar je značilno za to regijo in skupaj z brazdami in uporabljenimi razdaljami (60x40 cm) pomembno vpliva na organoleptične in kemične lastnosti proizvoda. Koncentracija, priprava trga in pakiranje izdelka mora potekati v regiji porekla, da se omogoči nadzor in popolna sledljivost, potrošniku pa jamči za poreklo proizvoda.

4.6.   Povezava: Skupaj z uporabljenimi postopki gojenja, zorenja, obiranja in pogoji skladiščenja daje klima regije gomolju sladek okus, ki izvira iz njegove posebne vsebnosti sladkorja/škroba, in idealno strukturo za vpijanje omake mastnega mesa (svinjine), ki je prevladujoče živilo v kuhanji regije. Te lastnosti so dale izdelku poseben sloves, visoko raven odličnosti in omogočile preživetje več generacij, kar je prispevalo k trajnim družinskim kmetijam v regiji. Zapisi strokovnjakov s konca 18. stol. zagotavljajo dokaze za ekonomsko, socialno in kulturno pomembnost izdelka, njegov sloves in dolgo zgodovino.

4.7.   Organ, pooblaščen za preverjanje skladnosti proizvodov s specifikacijo: 

Tradiçăo e Qualidade je priznan s standardom 45011:2001.

4.8.   Označevanje: Označevanje mora vsebovati besede „Batata de Trás-os-Montes PGI“, logo, ki je prikazan spodaj, in logo z veljavnostjo od Odločbe Skupnosti.

Etiketiranje mora vsebovati prav tako oznako certificiranja, ki mora vsebovati ime proizvoda, ime nadzornega organa in serijsko številko (številčno ali abecedno-številčno oznako, ki omogoča sledljivost proizvoda).

4.9.   Nacionalne zahteve: —

----

(1)  Evropska komisija, Generalni direktorat za kmetijstvo – Enota za kakovost kmetijskih proizvodov – B-1049 Bruselj.

----

----

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2006/C 3/05)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„GERAARDSBERGSE MATTENTAART“

ES št.: BE/00288/7.4.2003

ZOP ( ) ZGO (X)

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1.   Pristojna služba države članice:

2.   Vlagatelj:

Sestava: proizvajalec/predelovalec (x) Drugo ( )

3.   Vrsta proizvoda:

Razred 2.4: Kruh, fino pecivo, slaščice in drugi pekovski izdelki

4.   Specifikacija

(povzetek pogojev iz člena 4(2)):

4.1.   Ime: „Geraardsbergse mattentaart“

4.2.   Opis: Geraardsbergnove skutine torte („Geraardsbergse mattentaarten“) so majhne okrogle tortice s premerom med 8 in 10 cm. Narejene so iz listnatega testa in polnjene s skuto. So rjave barve in imajo temno rjavo skorjasto zgornjo plast.

4.3.   Geografsko območje: Proizvodni območji sta mesto Geraardsbergen (ki poleg središča Geraardsbergen obsega naslednje podobčine: Goeferdinge, Grimminge, Idegem, Moerbeke, Nederboelare, Nieuwenhove, Onkerzele, Ophasselt, Overboelare, Schendelbeke, Smeerebbe-Vloerzegem, Viane, Waarbeke, Zandbergen en Zarlardinge) in sosednja občina Lierde (ki obsega Deftinge, Hemelveerdegem, Sint-Maria-Lierde in Sint-Martens-Lierde).

4.4.   Dokazilo o poreklu: Skuta se prideluje v kmetijskih obratih zgoraj opisanega geografskega območja. Ti kmetijski obrati so registrirani v registru, ki ga vodi bratovščina „Broederschap van de Geraardsbergse Mattentaart“. Kopije vpisov v register in sprememb registra so bile poslane pristojnemu kontrolnemu organu. Skuta („matten“) je kmetijski mlečni proizvod, ki mora izpolnjevati zahteve Kraljevega odloka z dne 10. januarja 2001 (Koninklijk Besluit van 10 januari 2001). Ta določa, da mora mleko, namenjeno proizvodnji skute, prihajati iz kmetijskega obrata, ki proizvaja skuto. Ti kmetijski obrati morajo izpolnjevati HACCP norme. Kmetijski obrati skuto neposredno prodajo peku.

Peki Geraardsbergnovih skutinih tort so vpisani v drugi register, ki ga vodi bratovščina. Kopije vpisov v register in sprememb registra so bile poslane pristojnemu kontrolnemu organu. Pek kupi skuto neposredno pri registriranih kmetijskih obratih in o tem vodi zapisnik.

Končni kupec lahko preveri, da je Geraardsbergnovo skutino torto spekel registrirani pek.

4.5.   Metoda pridobivanja: Metoda pridobivanja mora ustrezati specifikacijam proizvoda. Skuta se pripravlja iz svežega surovega mleka, in sirotke; včasih se doda malo kisa. Surovo mleko, ki se uporablja za pripravo skute, mora prihajati iz kmetijskih obratov geografskega območja. Skuta mora biti pripravljena v kmetijskih obratih. Geraardsbergnova skutina torta sestoji iz fino mlete skute, jajc in sladkorja; včasih tudi iz mandljevega ekstrakta in listnatega testa. Geraardsbergnovo skutino torto lahko pripravijo samo peki iz opisanega geografskega območja.

Peka sama lahko poteka izven geografskega območja. Pripravljene, vendar nepečene, globoko zamrznjene Geraardsbergnove skutine torte se lahko dostavljajo pekom ali specializiranim trgovinam izven opisanega geografskega območja, kjer se v pečeh pripravijo za uživanje.

4.6.   Povezava: Geraardbergnova skutina torta ima večstoletno zgodovino in tradicijo.

Že v 17. stoletju se je na tem območju tortam dodajala skuta („matten“), o čemer pričajo stari viri.

Kako zelo slavna in poznana je Geraardsbergnova torta, ponazarjajo naslednji dogodki:

Na sejmu, ki ga je leta 1966 priredilo mesto Bruselj in na katerem je potekala prodaja regionalnih proizvodov, je bila Geraardsbergnova torta v središču pozornosti.

Od leta 1980 organizira bratovščina „Broederschap van de Geraardsbergse Mattentaart“ vsako leto „Dan skutine torte“. Ta dogodek se odvija na trgu mesta Geraardsbergen. Na trgu se postavi celotna pekarna, v kateri vsi člani bratovščine prikazujejo, kako se pripravi Geraardsbergsova torta.

Leta 1985 je Pošta izdala znamko, na kateri je narisana torta z napisom „Broederschap Geraardsbergse Mattentaarten“. To je bilo nekaj povsem novega, saj je bila znamka prva belgijska znamka s sliko regionalnega proizvoda. Izjemno zanimanje za to znamko kaže, da gre za poseben dogodek. Od skupaj 3,2 milijona znamk jih je bilo v dveh dneh samo v Geraardsbergnu prodanih 40 000.

Leta 2001 je bratovščina „Broederschap van de Geraardsbergse Mattentaart“ pripravila največjo skutino torto na svetu in se tako vpisala v Guinessovo knjigo rekordov.

Bratovščina „Broederschap van de Geraardsbergse Mattentaart“ je pobratena s „Confrérie de Pithivier“ in „Confrérie Champagne de Sézanne“ iz Francije.

4.7.   Organ, pooblaščen za preverjanje skladnosti proizvodov s specifikacijo: 

4.8.   Označevanje: Obvezna navedba imena proizvoda „Geraardsbergse mattentaart“ in označbe „Zaščiteno geografsko območje (ZGO)“.

4.9.   Nacionalne zahteve: Zahteve ustrezne nacionalne zakonodaje in zakonodaje Skupnosti.

----

(1)  Evropska komisija, Generalni direktorat za kmetijstvo – Enota za kakovost kmetijskih proizvodov – B-1049 Bruselj.

----

----

Sporočilo - uradno obvestilo o formalnih kvalifikacijah v arhitekturi

(2006/C 3/06)

(Besedilo velja za EGP)

Direktiva Sveta 85/384/EGS z dne 10. junija 1985 o vzajemnem priznavanju diplom, spričeval in drugih dokazil o formalnih kvalifikacijah v arhitekturi, skupaj z ukrepi za učinkovito uresničevanje pravice do ustanavljanja podjetij in svobode opravljanja storitev in zlasti člen 7 Direktive ter Direktiva 2005/36/ES o priznavanju poklicnih kvalifikacij in zlasti člen 21(7) Direktive določata, da države članice Komisijo uradno obvestijo o zakonih in drugih predpisih, ki jih sprejmejo v zvezi s podeljevanjem diplom, spričeval in drugih dokazil o formalnih kvalifikacijah, ki jih zajemata ti direktivi. Komisija ustrezno sporočilo objavi v Uradnem listu Evropske unije in v njem navede nazive, ki so jih države članice sprejele za svoje diplome, spričevala in druga dokazila o izobrazbi oziroma za ustrezno poklicno kvalifikacijo.

Grčija, Italija in Portugalska so uradno obvestile o novih nazivih na seznamu diplom, spričeval in drugih dokazil o formalnih kvalifikacijah v arhitekturi, zato je primerno, da se spremenijo seznami nazivov, ki so priloženi Direktivi 85/384/EGS in povzeti v Prilogi V.7.1 k Direktivi 2005/36/ES o priznavanju poklicnih kvalifikacij.

Sporočilo Komisije 2005/C 135/05 na podlagi člena 7 Direktive 85/384/EGS ter Priloga V.7.1. k Direktivi 2005/36/ES o priznavanju poklicnih kvalifikacij se dopolnita z naslednjim besedilom:

Grčija, Italija in na Portugalska so dodale naslednje nazive diplom in organov, ki diplome izdajajo:

----

----

Podatki, ki jih predložijo države članice o državni pomoči, dodeljeni na podlagi Uredbe Komisije (ES) št. 2204/2002 z dne 12. decembra 2002 o uporabi členov 87 in 88 Pogodbe ES za državne pomoči na področju zaposlovanja

(2006/C 3/07)

(Besedilo velja za EGP)

----

(1)  Razen ladjedelniškega sektorja in drugih sektorjev, za katere se uporabljajo posebni predpisi iz uredb in direktiv, ki urejajo vso državno pomoč v sektorju.

(2)  Izvzeti so sektor za ladjedelništvo in vsi tisti sektorji, za katere posebna pravila, določena z uredbami in odločbami, urejajo državne pomoči znotraj sektorja.

----

----

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 70/2001 z dne 12. januarja 2001, kakor je bila spremenjena z Uredbo Komisije (ES) št. 364/2004 z dne 25. februarja 2004, o uporabi členov 87 in 88 Pogodbe ES pri pomoči za majhna in srednje velika podjetja

(2006/C 3/08)

(Besedilo velja za EGP)

Št. pomoči: XS 114/04

Država članica: Češka

Naziv sheme pomoči ali ime podjetja, ki prejme individualno pomoč: Program Grantová agentura České republiky – Češka znanstvena fundacija za podporo temeljnih raziskav

Pravna podlaga: Zákon č. 130/2002 Sb. o podpoře výzkumu a vývoje.

Nařízení vlády č. 461/2002 Sb.

Načrtovani letni izdatki po shemi ali skupni znesek individualne pomoči, dodeljene podjetju: Skupni znesek: 8 000 milijonov CZK, 250 milijonov EUR

Načrtovani letni izdatki: 1 300 milijonov CZK, 40 milijonov EUR

samo do 5 % skupnih izdatkov se dodeli podjetjem (MSP) t.j. skupni znesek 12,5 milijona EUR, letni izdatki 2 milijona EUR

Največja intenzivnost pomoči: 100 % – temeljne raziskave

Datum začetka izvajanja: 

Trajanje sheme ali individualne pomoči: 6 let (2005–2010) (1)

31. december 2010, 3 leta po začetku projekta

Cilj pomoči: Raziskave in razvoj za MSP

Zadevni gospodarski sektor(-ji): Vsi sektorji: univerze, raziskovalne ustanove,5 % zasebnih podjetij (MSP)

Naziv in naslov organa, ki dodeli pomoč: 

Številka pomoči: XS 128/04

Država članica: Italija

Regija: Umbrija

Naziv sheme pomoči: Regionalna shema pomoči za naložbe MSP, povezanih v združenja ali konzorcije, za spodbujanje usklajenih projektov za okrepitev produktivnega sektorja v deželi Umbrija

Pravna podlaga: Deliberazione della Giunta Regionale del 20/10/2004 n. 1580 — Determinazione dirigenziale n. 9090 del 21/10/2004 in attuazione della Misura 2.1 — Azione 2.1.3 del DOCUP Ob.2

Načrtovani letni izdatki: Največ 18 801 246 EUR, ki se v celoti dodelijo v triletnem obdobju 2004–06

Največja intenzivnost pomoči: Mala podjetja: 15 % bruto ekvivalenta dotacije; v območjih, upravičenih do regionalne pomoči v skladu s Ciljem 2 Enotnega programskega dokumenta za Umbrijo: 10 % bruto ekvivalenta dotacije + 8 % neto ekvivalenta dotacije.

Srednja podjetja: 7,5 % bruto ekvivalenta dotacije; v območjih, upravičenih do regionalne pomoči v skladu s Ciljem 2 Enotnega programskega dokumenta za Umbrijo: 6 % bruto ekvivalenta dotacije + 8 % neto ekvivalenta dotacije.

V skladu z izbiro upravičenega podjetja se lahko pomoč dodeli na podlagi Uredbe (ES) št. 69/2001

Datum začetka izvajanja: 

Trajanje sheme: Do 31.12.2006

Cilj pomoči: Podpora naložbam malih in srednjih podjetij, povezanih v združenja ali konzorcije, v območjih Cilja 2 in v območjih prehodne pomoči (phasing-out) dežele Umbrija. Naložbe, ki so predmet te sheme pomoči, zadevajo stroške za gradnje, zemljišča, obrate, opremo, stroje, računalniške programe in načrtovanje, kakor so opredeljena v posebnih pravilih o upravičenosti stroškov iz Uredbe (ES) št. 1685/2000

Zadevni gospodarski sektorji: Podjetja, ki se ukvarjajo s proizvodnjo in s storitvami za proizvodnjo ter so dejavna v enem od naslednjih sektorjev in so imetniki ustreznih oznak Ateco 2002:

Oddelek D „Proizvodne dejavnosti“ z izjemo:

Oddelek I, Razdelek 63, samo skupini 63.1 in 63.2, pri čemer so izključene naložbe za pridobitev prevoznih sredstev

Oddelek K, samo Razdelek 72 (vse kategorije) in samo Razdelek 74 (za skupino 74.3, kategorijo 74.81.2, razred 74.82 in kategorijo 74.87.5)

Oddelek O, samo Razdelek 90 in kategorija 93.01.1.

Naziv in naslov organa, ki dodeli pomoč: 

----

(1)  Financer državne pomoči (Grantová agentura České republiky – Češka znanstvena fundacija) izjavlja, da se bo v primeru sprememb smernic/zakonodaje ES shema vedno prilagodila kasnejšim predpisom po Uredbi 70/2001.

----

----

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 70/2001 z dne 12. januarja 2001, kakor je bila spremenjena z Uredbo Komisije (ES) št. 364/2004 z dne 25. februarja 2004, o uporabi členov 87 in 88 Pogodbe ES pri pomoči za majhna in srednje velika podjetja

(2006/C 3/09)

(Besedilo velja za EGP)

----

----

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 70/2001 z dne 12. januarja 2001, kakor je bila spremenjena z Uredbo Komisije (ES) št. 364/2004 z dne 25. februarja 2004, o uporabi členov 87 in 88 Pogodbe ES pri pomoči za majhna in srednje velika podjetja

(2006/C 3/10)

(Besedilo velja za EGP)

----

----

Podatki, ki jih predložijo države članice o državni pomoči, dodeljeni na podlagi Uredbe Komisije (ES) št. 70/2001 z dne 12. januarja 2001, kakor je bila spremenjena z Uredbo Komisije (ES) št. 364/2004 z dne 25. februarja 2004, o uporabi členov 87 in 88 Pogodbe ES pri pomoči za majhna in srednje velika podjetja

(2006/C 3/11)

(Besedilo velja za EGP)

----

(1)  Regionalni organi financiranja

(2)  Celotni strošek projekta po Interreg IIIa: 12,4 milijonov EUR

Pomoč iz: UK EUR 2,03 milijonov EUR

Pomoč iz: ROI EUR 2,27 milijonov EUR

Skupaj pomoč: EUR 4,3 milijonov EUR

(3)  Celotni strošek projekta po Interreg IIIa: 12,4 milijonov EUR

Pomoč iz: UK EUR 2,03 milijonov EUR

Pomoč iz: ROI EUR 2,27 milijonov EUR

Skupaj pomoč: EUR 4,3 milijonov EUR

----

----

Podatki, ki jih predložijo države članice o državni pomoči, dodeljeni na podlagi Uredbe Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči majhnim in srednje velikim podjetjem

(2006/C 3/12)

(Besedilo velja za EGP)

----